આ વિષયોમાં ઊંડા ઊતરવાની તેની ઝંખના એવી સૉલિડ હતી કે નીલે એને રિલેટેડ અનેક વર્કશૉપ પણ કરી જે મુંબઈમાં પણ હોય અને બહારગામ પણ હોય. ર્ફોટની ધ કથીડ્રલ ઍન્ડ જૉન કૉનન સ્કૂલમાં ભણતા નીલે થર્ડ સ્ટાન્ડર્ડમાં ઑલ ઇન્ડિયા ઓપન મૅથેમૅટિક્સ (IPM) સ્કૉલરશિપની એક્ઝામ ફર્સ્ટ ક્રમાંકે પાસ કરી તો ચોથા અને પાંચમા ધોરણમાં ઇન્ડિયન ઇન્સ્ટિટ્યૂટ ફૉર સ્ટડીઝ ઇન મૅથેમૅટિક્સ, નૅશનલ સાયન્સ ઑલિમ્પિયાડની પરીક્ષાઓમાં ઉચ્ચ ક્રમાંકે આવ્યો. ગયા વર્ષે નવમા ધોરણમાં નીલે કિર્ગીઝસ્તાનમાં આયોજિત આ સ્પર્ધામાં ૧૪થી ૧૬ વર્ષના એજ-ગ્રુપમાં સિલ્વર મેડલ મેળવ્યો.